– К1езга-мезга дуьхьало йиначунна, – яздора шен «нохчашка кхайкхам» т1ехь, – шун ярташ ягор ю оха, доьзалш д1абухкур бу, аманаташ ирх ухкур бу, зударшний, берашний арсаш хьоькхур ду». Куьйгаллин 1едал мохк шаьш схьабаьккхина боццушехьа, приставин кара д1алуш дара. Цара ярташна г1уданаш деттара, контрибуциш язйора, бусулбанийн сийлахьчу меттигашка бахар дихкинера, нуьцкъах керста дин т1еоьцуьйтура х1ирашка а, г1алг1ашка а. Нохчашка схьабоьхура бевдда болу шайн салтий, ламанан ярташкахь 1аш болу. Иштта оцу талораш т1ехь бахам гулбора паччахьан эскархоша.